Hesabat dövründə şəhid ailəsi və Qarabağ müharibəsi əlilləri üçün 4 fərdi ev tikilib istifadəyə verilib. Tərtər çayı sahilində 2,5 hektar ərazidə yeni park salınması üçün hazırlıq işləri aparılıb. Nizami və Ə.Paşayev küçələrində yeni salınmış nümunəvi məhəllələrdə 2 idman meydançaları tikilib. “Azərbaycan Bayrağı” ordenli Mehrac Mahmudovun adı verilmiş küçədə təmir-abadlıq işləri aparılıb. Ekoloji tarazlığın qorunması məqsədilə Bərdə, Ağdam və Gəncə istiqamətində yol kənarlarına və rayonun yaşayış məntəqələrində 21 mindən çox müxtəlif növ ağac və gül kolları əkilib. Rayonun Sarov, Bəyimsarov, Dəmirçilər, Kəbirli, İlxıçılar kəndləri qazlaşdırılıb. Hazırda Tərtər şəhərində yeni tikilən 100 yerlik yeni uşaq bağçasında, şahmat məktəbində, Kənd Təsərrüfatı İdarəsinin inzibati-laboratoriya binasında son tamamlama işləri aparılır. Şəhid ailələri və Qarabağ müharibəsi əlilləri üçün 6 fərdi ev inşa edilir. “Tərtər şəhərinin içməli su təchizatı və kanalizasiya sistemlərinin yenidən qurulması layihəsi”nin icrası uğurla aparılır.